《石门洞》
宋代·王孝严

天下洞天三十六，玄鹤洞天一仙谷。
两山对峙一如门，深崖百仙垂飞瀑。
青牛往矣不复见，白云空锁故山麓。
奇哉胜地得人胜，至今俗客来忘俗。
向来我实劳梦想，一旦登临快心目。
寻师访道语未罢，扶藜上朝玄水渌。
九天云绽漏{上雨下鲜}雨，一沼波翻溅琼玉。
亭高喷雪逼人寒，地冷风霜满空蔌。
老龙底事不知倦，雷泽千年无断续。
必是分潢天上来，便欲穷源驾黄鹄。
康乐曾登最高处，谪仙几向岩前宿。
壁间禅压已有诗，想见思泉倾万斛。
安得前人不道句，更与羲仙醉时读。
千峰如峡苍波束，二十四滩犹箭速。
转头溪风一棹寒，但效双凫到山曲。

作者简介：王孝严，字行先（《齐东野语》卷二○），湖州（今属浙江）人。孝宗乾道八年（一一七二）进士（《嘉泰吴兴志》一七）。淳熙间为处州推官（清光绪《处州府志》卷一三）。今录诗二首。